Eksplodoj de la Bostona maratono 2013

Je la 2:45 posttagmeze EDT la , du eksplodoj okazis apud la finlinio de la Bostona maratono 2013 en Bostono, Masaĉuseco. Laŭ amasmedioj sur la loko, la eksplodoj okazis "en la daŭro de sekundoj" unu de la alia. La Bostona Polico raportis ke 2 homoj estis mortigitaj kaj 23 homoj vunditaj. Unu homo mortis poste; la tri mortintoj estis Martin Richard, 8-jara knabo, Krystle Campbell, 29-jara, kaj Lu Lingzi, 23-jara ĉina studento. Kelkaj lokaj hospitaloj raportis pri pli grandaj nombroj, inkluzive raporton ke almenaŭ 100 homoj estis sanigitaj en pluraj medicinaj lokoj. Almenaŭ 10 el la vunditoj havis distranĉitajn membrojn. Video de la finlinio montras tempintervalon de ĉirkaŭ 20 sekundoj inter la eksplodoj.

En la momento de la unua eksplodo, horloĝo en la finlinio montras horon de 04:09:43. Tio estis en la daŭro de kelkaj minutoj de la tempo kiam plej multaj kurantoj trapasis la finlinion dum la Bostona maratono 2012. La gajnintaj kurantoj trapasis la finlinion du horojn pli frue, kaj aliaj kurantoj estis finantaj. La restantaj kurantoj estis deturnitaj de la finlinio.

La Federacia Aviada Administracio haltigis ĉiujn aviadilojn de la Bostona Internacia Flughaveno Logan dum preskaŭ du horoj.NBC News via Twitter La MBTA, Bostona publika transporto, havis kelkajn servojn fermitaj post la eksplodoj."Due to police activity, the Green Line is terminating service between Kenmore and Park Street Stations and temporarily suspending B- and C-Line service. Orange and Red Line service will bypass Downtown Crossing Station.", MBTA website

Reage al la bombadoj, sekureco estis pligrandigita en Novjorko. Kontraŭ-terorismaj vehikloj estis senditaj al turnopunktaj lokoj en la urbo. Sekureco estis pligrandigita en hoteloj kaj aliaj lokoj. Sekureco estis ankaŭ pligrandigita en Vaŝingtono, kie la Blanka Domo estis parte evakuita. Pennsylvania Avenue estis fermita fare de United States Secret Service.

Je la 3:00 posttagmeze EDT, fajro estis priraportita en la teĥnika ĉambro de la John F. Kennedy Presidential Library and Museum. Dum oni pensis ke tio havas rilaton kun la bombadoj de la maratono, ĝi ne estis kaŭzita de aparato kaj ne ŝajnas havi rilaton kun la bombadoj.

Barack Obama, la Prezidanto de Usono, alparolis la nacion kelkajn horojn post la bombadoj.http://www.bbc.co.uk/news/world-22160978 Li diris ke la homoj malantaŭ la atakoj ankoraŭ ne estas konataj, kaj ke la registaro "iros al la fundo de ĉi tio."http://www.cbc.ca/sports/story/2013/04/15/boston-marathon-explosion.html

La FBI traktas la bombadojn kiel terorisman atakon.

 La du suspektatoj 
Post multe da spekulativo, la nomoj de du suspektatoj anonciĝis: la fratoj Tamerlan Tsarnaev, "tre pia" 26-jara boksisto, kaj Dzhokhar Tsarnaev, 19-jara medicina studento, kiuj loĝis en Kembriĝo, Masaĉuseco. La pli aĝa mortis dum pafado je la 18-a de aprilo; la alia eskapis kaj estis kaptita dum la nokto de la 19-a. Unu policisto mortis kaj unu vundiĝis dum la ĉaso. La motivoj ankoraŭ ne sciatas, sed ili estas islamanoj kaj la filoj de ĉeĉenaj rifuĝantoj kiuj transloĝiĝis en 2001. La FBI agnoskis ke ili intervjuis Tamerlan'on en 2011 pro peto de eksterlanda registaro.

 Referencoj 

 Eksteraj ligiloj 

 Raporto de retejo Boston.com 
 Vivaj ĝisdatigoj pri eksplodoj de la Bostona maratono en TTT-ejo de The New York Times

Kategorio:Bostono
Kategorio:Sporto en 2013
Kategorio:Politiko en 2013
Kategorio:Historio de Usono
Kategorio:Katastrofoj en sporto
Kategorio:15-a de aprilo